# ReferatAf møde i bestyrelsen for SOSU Esbjerg d. 21. september 2022 kl. 15.00-17.00

**Deltagere:**

Johnny Søtrup, formand

Charlotte Mose

Pia Niemann Damtoft

Tina Agergaard Hansen

Sabrina Bech Røn

Christina Klarskov Arnsbæk

Lilja Snorradottir

Peder Munck

Afbud:
Ruth Nykjær, næstformand

Michelle Egegaard Ravn Nielsen

**Sekretariat:**Lisbeth Nørgaard, Direktør

**Øvrige deltagere:**Claus Larsen, Leder af Økonomi, HR og Skolens bygnings- og servicedrift

1. **Godkendelse af dagsorden**

Dagsorden blev godkendt.

1. **Godkendelse af referatet fra mødet den 16. juni 2022**

I henhold til forretningsordenen pkt. 3.5 er referatet godkendt, da der ikke har været indsigelser.

1. **Økonomi rapportering**

3.1 Opfølgning af halvårsregnskab 2022

Skolens økonomileder gennemgik halvårsregnskabet.

Det er et ganske flot resultat for første halvår; På indtægtssiden er vi lidt foran det budgetterede (ca. 1 mio.kr) og det trods en lavere aktivitet. Årsagen til en øget indtægt er puljer, diverse periodiseringer af taxameterindtægter samt projektindtægter. Aktiviteten er samlet set 5,5 årselever under det budgetterede.

På udgiftssiden er der sparet ca. 1 mio.kr. Primært på grund af et mindre forbrug på ind-/udvendig vedligeholdelse.

Samlet viser regnskabet et positivt resultat på 2,9 mio.kr. Der var budgetteret med et positivt resultat for perioden på 0,8 mio.kr. Det betyder et forbedret resultat på ca. 2 mio.kr.

Halvårsregnskabet blev godkendt.

Bilag 3.1.1 Halvårsregnskab pr.30. juni 2022

Der er foretaget en revision af budgettet.

Der forventes en lavere aktivitet i 2022 sammenlignet med det oprindelige budget. Alt i alt skønnes det, at det faktiske aktivitetsniveau for 2022 vil ligge på 710 årselever. Det er ca. 29 årselever lavere end det oprindelige budget og 27 årselever lavere end aktiviteten i 2021.

Det reviderede budget for 2022 viser fortsat et forventet positivt resultat.

Det reviderede budget for 2022 blev godkendt

Bilag 3.1.2 Forslag til revideret budget pr. 30.juni 2022

1. **Budget 2023**

4.1 De første orienteringer om den kommende finanslov.

Der er fremlagt et teknisk finanslovsforslag for 2023, men skolen afventer det mere detaljerede finanslovsforslag.

Budget 2023 kommer til behandling på bestyrelsesmødet i december

1. **DPO-revision 2021**

5.1 DPO-revionsrapport af GDPR-compliance for SOSU Esbjerg 2021

I samarbejde med IT-Center Nord har skolen en jurist tilknyttet, der tilser at skolen overholder reglerne, laver tilsyn og kommer med anbefalinger.

Der er gennemført revision af 9 områder og i det udsendte bilag fremgår konklusioner og anbefalinger.

Direktøren gennemgik kort anbefalingerne og redegjorde for hvordan skolen vil blive arbejde videre hermed.

Bilag 5.1 Kort opsamling af DPO-revision af GDPR-compliance for SOSU Esbjerg 2021

1. **Orientering ved direktøren**

6.1 Opstart efter sommerferien

Aktuelt er vi i en periode, hvor der er stor aktivitet på alle områder. Der er mange hold inde på skolen (bl.a. sammenfald af mange SSA hold). Samtidig er der gang i mange projekter, bl.a. vedr. digitale kompetencer og bæredygtighed.

Samtidig kigger vi også ind i et efterår med en vis bekymring; der er både et SSA hold, et SSH hold og et GF 2 SOSU-hold, som ikke bliver igangsat pga. manglende elever.

6.2 Jubilæum

Skolen markerede den 1.september, at den Pædagogisk assistentuddannelse har 25års jubilæum i år. Det blev fejret på skolen af både medarbejdere og elever samt inviterede gæster.

6.3 Justeringer i organiseringen

Som opfølgning på de justeringer, der blev orienteret om på bestyrelsesmødet i marts gennemgik direktøren den nye ledelsesorganisering, herunder at direktør/chef niveauet er reduceret til 3 personer og ledelsesniveauet nu består af 5 ledere.

1. **Orientering ved formanden og andre bestyrelsesmedlemmer**

Formanden orienterede om, at der af regeringens spareplan bl.a. fremgår, at temperaturen indenfor i offentlige bygninger fra 1. oktober skal sænkes til max. 19 grader og at alt unødvendig udendørs belysning ved offentlige bygninger skal slukkes.

Skolen har heldigvis for år tilbage investeret i solceller, som bidrager positivt til skolens elforbrug.

Skolen skal derudover i gang med at spare så meget som muligt på energiforbruget.

1. **Skolens bygningskapacitet**

8.1 Udvidelse af skolens bygningskapacitet

Formanden orienterede om status på processen med arbejdet med bygningskapaciteten.

Trods stor velvilje fra Esbjerg Kommune hænger det økonomisk ikke sammen for os med opførelse af en helt ny skole. Løsningen for skolens udfordringer med kapaciteten må derfor være at købe Gjesing Fritidscenter og bygge der.

Da processen efterhånden har været meget langstrakt, skal der nu insisteres på, at der kommer en hurtig udmelding fra Esbjerg Kommune om den videre proces i forhold til denne løsning.

1. **Uddannelserne**

9.1 Nyt fra de lokale uddannelsesudvalg (LUU) – møde i august.

Nedenfor er i overskrifter, hvad der bl.a. blev drøftet på de to LUU`er:

|  |  |
| --- | --- |
| SOSU | PA |
| Status på dimensioneringenProjekt SSH i fokusNationalt rammepapir om rollerOplæringskapacitet på SOSU-uddannelserneStatus på ”Udvidelse af oplæringsmuligheder i somatisk praktik”AMU:Opkvalificeringsforløb i samarbejde JobcenterFleksibel løbende sprogtræning i AMU-regi | Status på dimensioneringen Elevens digitale uddannelsesplan og -bogEvaluering af PA-uddannelsenRekruttering af EUV 1 eleverAMU:Status på aktuelle pædagogiske forløbSidste nyt om kommende initiativer |

1. **Mødet i december**

På mødet i juni blev der besluttet, at bestyrelsen på september mødet skulle præsenteres for forslag til indhold til evt. bestyrelsesseminar / internat i december.

Formanden fremlagde forslag om, at der gennemføres et to dages internat i København kombineret med ordinært bestyrelsesmøde. I København kan der bl.a. være mulighed for et besøg på Christiansborg med drøftelse af uddannelsespolitiske emner samt et besøg på SOSU H for drøftelser med direktøren og repræsentanter for deres bestyrelse.

Bestyrelsen bakkede op om ideen, men det blev besluttet at internatet/studiebesøget først gennemføres i forbindelse med marts mødet.

Endelig dato fastlægges på december mødet sammen med øvrige mødedatoer for 2023.

Revisorens deltagelse i marts-mødet kan foregå virtuelt.

1. **Skolens strategi 2025**

Skolens Strategi 2025 indeholder spor 1 ”De manges valg”, hvor fokus er rekruttering.

VIVE – Det Nationale Forsknings- og Analysecenter for Velfærd, har netop udgivet en rapport om rekrutteringsudfordringer i social- og sundhedsfagene.

Med baggrund i rapporten deltog forsker og projektleder Heidi Hesselberg Lauritzen i bestyrelsesmødet og gav oplæg.

Et godt og spændende oplæg og gode drøftelser, som satte fokus på nogle meget centrale udfordringer i forhold til image og rekruttering.

De slides som blev brugt under oplægget udsendes sammen med referatet.

Bilag 11.1.1 Analyse af social- og sundhedsfagenes image og imageudfordringer

Bilag 11.1.2 Resumé af VIVE rapport til bestyrelsen

1. **Eventuelt**

**Referent:** Mogens Schlüter

Dato: 21.september 2022

### Bestyrelsens underskrifter

|  |  |
| --- | --- |
| Johnny Søtrup | Ruth Nykjær |
| Tina Agergaard Hansen | Sabrina Bech Røn |
| Charlotte Mose | Pia Niemann Damtoft |
| Peder Munck | Lilja Snorradottir |
| Michelle Egegaard Ravn Nielsen | Christina Klarskov Arnsbæk |